Diari Oficial de la Generalitat Valenciana


Sumari del DOGV 9573, del 13-04-2023 (2023/3972)

RESOLUCIÓ de 6 d'abril 2023, del conseller de Sanitat Universal i Salut Pública, per la qual es crea i regula, com a grup de treball, la Comissió Supradepartamental per a la Implantació a la Comunitat Valenciana de l'Estratègia en Malalties Neurodegeneratives del Sistema Nacional de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3972


Data del document
:   06-04-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * organització administrativa
    * legislació
    * administració regional

RESOLUCIÓ de 6 d'abril 2023, del conseller de Sanitat Universal i Salut Pública, per la qual es crea i regula, com a grup de treball, la Comissió Supradepartamental per a la Implantació a la Comunitat Valenciana de l'Estratègia en Malalties Neurodegeneratives del Sistema Nacional de Salut.  
 [2023/3972]  
Antecedents i fonaments de dret  
  
Las malalties neurodegeneratives són patologies, hereditàries o adquirides, en les quals es produeix una disfunció progressiva del sistema nerviós central. Es caracteritzen per un mecanisme patogènic comú consistent en agregació i acumulació de proteïnes mal plegades que es depositen en forma d'agregats intracel·lulars o extracelul·lars i produeixen la mort cel·lular. Cada malaltia es caracteritza per presentar una vulnerabilitat selectiva neuronal en l'àmbit de l'SNC, la qual cosa condiciona la degeneració d'àrees concretes i produeix els símptomes corresponents de la perduda de funció d'aquestes.  
Destaquen, per la seua alta prevalença i gravetat, la malaltia d'Alzheimer (MA), la malaltia de Parkinson (MP), la malaltia de Huntington (MH) i l'esclerosi lateral amiotròfica (ELA); s'hi inclou, també, l'esclerosi múltiple (EM) en considerar-se que, en el seu abordatge, es comparteixen elements comuns amb les malalties neurodegeneratives.  
  
La població afectada per aquestes patologies podria arribar al milió de persones. Moltes d'aquestes malalties neurodegeneratives estan lligades a l'edat, per la qual cosa el progressiu envelliment de la població suposa un augment de la prevalença.  
Són malalties cròniques que constitueixen un problema d'elevada complexitat biopsicosocial pel seu gran impacte personal, familiar i social. Així mateix, produeixen una significativa repercussió laboral i alta despesa econòmica per l'atenció social i sanitària que precisen.  
Per això, ha d'instaurar-se la coordinació entre tots els nivells i estructures assistencials, i entre tot el personal sanitari, amb una perspectiva integral, de manera que es garantisca l'equitat de l'atenció centrada en les persones amb malalties neurodegeneratives, en els seus cuidadors i familiars.  
Tot això, sense oblidar la necessitat d'innovar per a millorar la gestió de la malaltia i facilitar l'adherència als hàbits de vida saludables i al tractament.  
Amb la finalitat de crear i regular com a grup de treball, la Comissió Supradepartamental per al Seguiment i Avaluació de l'Atenció a les Persones amb Malalties Neurodegeneratives, i en virtut de les competències que m'atribueix el Decret 105/2019, de 5 de juliol del Consell, pel qual s'estableix l'estructura orgànica bàsica de la Presidència i de les conselleries de la Generalitat, modificat pel Decret 184/2020, de 13 de novembre, i el Decret 185/2020, de 16 de novembre, de 2020, del Consell d'aprovació del Reglament orgànic i funcional de la Conselleria de Sanitat Universal i Salut Pública, desplegat per l'Ordre 3/2022, de 22 d'abril, de la Conselleria de Sanitat Universal i Salut Pública, resolc:  
  
  
Primer. Objecte  
Aquesta resolució té per objecte:  
1. Crear com a grup de treball la Comissió Supradepartamental, d'ara endavant la Comissió, per a la Implantació a la Comunitat Valenciana de l'Estratègia en Malalties Neurodegeneratives del Sistema Nacional de Salut.  
2. Regular les funcions i composició de la Comissió per a la Implantació a la Comunitat Valenciana de l'Estratègia en Malalties Neurodegeneratives del Sistema Nacional de Salut.  
  
Segon. Coordinació  
La Comissió estarà coordinada per la conselleria amb competències en matèria de sanitat, a través de la direcció general amb competències en matèria d'assistència sanitària.  
La coordinació funcional interna del grup de treball que integra la Comissió es realitzarà per una persona designada per la persona titular de la direcció general amb competències en matèria d'assistència sanitària.  
  
Tercer. Composició  
1. Els membres del grup de treball que integren la Comissió seran designats per la persona titular de la conselleria amb competències en matèria de sanitat, a proposta de la persona titular de la direcció general amb competències en matèria d'assistència sanitària.  
2. Els membres seran designats per un període de quatre anys, excepte aquells que ho siguen per raó de càrrec.  
3. La Comissió estarà integrada per:  
a) Una persona, professional de medicina, especialista en neurologia, de cada província de la Comunitat Valenciana, dels hospitals amb consultes d'atenció a malalties neurodegeneratives.  
b) La persona titular de la subdirecció general amb competències en matèria d'atenció primària o persona de la seua subdirecció en qui delegue, amb rang de cap de servei.  
c) La persona titular de la subdirecció general amb competències en matèria d'atenció hospitalària o persona de la seua subdirecció en qui delegue, amb rang de cap de servei.  
d) La persona titular de la subdirecció general amb competències en matèria de farmàcia i productes sanitaris o persona de la seua subdirecció en qui delegue, amb rang de cap de servei.  
e) La persona titular de la subdirecció general amb competències en matèria de promoció de la salut i prevenció o persona de la seua subdirecció en qui delegue, amb rang de cap de servei.  
f) Els membres que propose aquesta comissió, i siguen nomenats, per a aquelles situacions que ho requerisquen, en qualitat d'experts.  
4. L'acceptació i participació com a membre dels grups de treball, serà voluntària i no comportarà cap contraprestació.  
5. La Comissió podrà proposar la constitució de grups de treball específics per cadascuna de les malalties neurodegeneratives.  
  
Quart. Funcionament  
El grup de treball que integra la Comissió es reunirà, amb caràcter general, dues vegades a l'any i excepcionalment sempre que existisca una causa motivada.  
La convocatòria i l'ordre del dia de cada reunió, juntament amb la documentació necessària, seran remeses als membres per la persona que assumisca la coordinació d'aquests, amb una antelació mínima de quaranta-huit hores, excepte en els casos d'urgència justificada.  
  
  
Cinqué. Funcions  
Són funcions del grup de treball que integra la Comissió les següents:  
a) Impulsar la implantació a la Comunitat Valenciana de l'estratègia en malalties neurodegeneratives del Sistema Nacional de Salut, així com les adaptacions resultat de les avaluacions d'aquesta.  
  
b) Proposar la constitució de grups de treball i realitzar la coordinació, d'aquests, per a cadascuna de les malalties neurodegeneratives.  
  
c) Establir i mantindre la necessària coordinació amb el ministeri competent en matèria de sanitat.  
d) Impulsar la implantació de noves necessitats assistencials detectades derivades de l'avaluació de l'Estratègia en malalties neurodegeneratives del Sistema Nacional de Salut.  
  
Sisé. Producció d'efectes  
La present resolució serà aplicable l'endemà de la publicació en el Diari Oficial de la Generalitat Valenciana, i deixa sense efectes aquelles resolucions de la Conselleria de Sanitat Universal i Salut Pública que s'oposen a aquesta resolució.  
  
València, 6 d'abril de 2023.- El conseller de Sanitat Universal i Salut Pública: Miguel Mínguez Pérez.